L'Ajuntament de Llíria reconeix la labor de nou treballadors i treballadores municipals amb motiu de la seua jubilació
21 de desembre de 2022

L'Ajuntament edetà ha celebrat hui l'acte de concessió de Diplomes Honorífics al personal municipal que s'ha jubilat enguany. L'alcalde Joanma Miguel i la regidora de Recursos Humans Fina Torrijo, junt amb altres membres de la corporació, els han entregat estes distincions en reconeixement i agraïment pels seus anys de servei públic dedicats al poble de Llíria.

En la modalitat d'or, per més de 30 anys de treball en l'Administració local, han sigut guardonats Rafael Gil Vergara (monitor de Joventut i Esports), Presen Rioja Lis (monitora del Centre Ocupacional), Fina Navarro Devís (coordinadora de Serveis Socials), José Francés Ventura (intendent de la Policia Local), Rafael A. Gorgues Cárcel (agent de la Policia Local) i Roque Gallardo Gallego (peó de la Brigada de Camins).

En reconeixement a més de 20 anys de servei públic, s'ha entregat el Diploma Honorífic d'Empleat públic en la modalitat de plata a Antonio Gómez Montoya (coordinador del Centre Ocupacional) i Salvador Roig Montesinos (conductor de la BRSU).

Finalment, Francisco Ibáñez Ortiz (alguatzil) ha rebut la distinció de bronze per més de 10 any de treball en l'Ajuntament.